Nunavut

**Nunavut** (en , que significa *A nosa terra*), é o maior e máis recente dos Territorios Autónomos do Canadá, situado ao nordés do país, entre Groenlandia (ao leste), Manitoba (ao sur), e os Territorios do Noroeste (ao oeste), territorio do que se separou oficialmente o 1 de abril de 1999, de acordo cos lindeiros fixados previamente en 1993. Desde 1996, ano en que se produciron disturbios entre o exército canadense e varios pobos inuit, como os *oka*, *ipperwash* e nativos de *Gusafsen Lake*, empezábase a advertir a arela destes pobos inuit por lograr unha maior autonomía para o territorio. Tras a recomendación que facía un informe da Comisión Real do Canadá sobre a conveniencia de conceder maior autonomía aos pobos aborixes do Canadá, esta chegou de forma efectiva a mediados de 1999. A creación de Nunavut deu lugar ao primeiro cambio importante no mapa político do Canadá en medio século desde que a provincia de Terra Nova (hoxe Terra Nova e Labrador) foi admitida en 1949. 

Nunavut é a subdivisión de país menos densamente poboada do mundo (sen considerar a Antártida), sendo aínda menos poboada que Groenlandia. Cunha poboación de 36&nbsp;858 habitantes segundo o censo canadense de 2021 (en comparación con 35&nbsp;944 en 2016) formada na súa maioría por inuit e cunha masa de terra case tan grande como México, a superficie terrestre de Nunavut é de 1.836.993,78&nbsp;km² e ten unha densidade de poboación de 0,022/km². A súa capital é Iqaluit (anteriormente coñecida como Frobisher Bay), que se atopa na illa de Baffin.

Nunavut tamén alberga o lugar habitado máis ao norte do mundo, Alert. Eureka, unha estación meteorolóxica da illa Ellesmere, rexistra a temperatura media anual máis baixa de calquera estación meteorolóxica canadense.

## Xeografía 
Nunavut comprende unha gran parte do norte do Canadá e a maior parte do arquipélago ártico. O seu vasto territorio convérteo na quinta subdivisión de país meirande do mundo, así como na segunda máis grande de América do Norte (despois de Groenlandia). A capital Iqaluit foi elixida por un plebiscito capital en 1995. Destacan outras vilas importantes como Rankin Inlet e Cambridge Bay.

Nunavut inclúe a illa Ellesmere no extremo norte, as partes leste e sur da illa Victoria no oeste e todas as illas das baías de Hudson, James e Ungava, incluída a parte occidental da illa Killiniq no sueste e a illa Akimiski ao sur do resto do territorio. É a única rexión xeopolítica do Canadá que non está conectada co resto de América do Norte a través da estrada Panamericana.

## Demografía 
Nunavut tiña unha poboación de 36&nbsp;858 habitantes segundo o censo de 2021. Deles, 30&nbsp;865 persoas identificáronse como inuit (84,3% da poboación total), 180 como Primeiras Nacións (0,5%), 120 como Métis (0,3%), 230 con respostas múltiples ou outros indíxenas (0,6%) e 5&nbsp;210 como non indíxenas (14,2%).

A taxa de crecemento da poboación de Nunavut estivo moi por enriba da media canadense durante varias décadas, principalmente debido a taxas de natalidade significativamente superiores á media canadense, unha tendencia que continúa. Entre 2011 e 2016, Nunavut tivo a taxa de crecemento demográfico máis alta de calquera provincia ou territorio canadense, do 12,7 %. A segunda máis alta foi a de Alberta, cunha taxa de crecemento do 11,6%. Entre 2016 e 2021, o crecemento da poboación aumentou un 2,5% (o terceiro máis baixo), un descenso de 10,2 puntos porcentuais con respecto ao censo anterior. o inglés e o francés.

Das 34&nbsp;960 respostas á pregunta do censo relativa á "lingua materna" no censo de 2016, as linguas máis frecuentes en Nunavut foron:

No momento do censo, só se contabilizaban como linguas oficiais o inglés e o francés. As cifras mostradas corresponden ás respostas nun só idioma e á porcentaxe do total das respostas nun só idioma. No censo de 2016 informouse de que 2&nbsp;045 persoas (5,8%) que vivían en Nunavut non falaba nin o inglés nin o francés. O censo de 2016 tamén informou de que dos 30&nbsp;135 inuit de Nunavut, o 90,7% podía falar inuktitut ou inuinnaqtun.

### Relixión 
No censo de 2021, o 73,5% da poboación de Nunavut profesaba o cristianismo (principalmente o anglicanismo), un descenso con respecto ao 86% recollido no censo de 2011. A porcentaxe de poboación non relixiosa pasou do 13% en 2011 ao 24,9% no censo de 2021. Ao redor do 1,6% da poboación informou outra afiliación relixiosa, incluíndo a espiritualidade aborixe, o hinduísmo, o islam, o budismo e outros.

## Clima 

## Notas 
## Véxase tamén 
### Ligazóns externas 
*Páxina oficial do goberno de Nunavut